Fællesnævneren for HK’s arbejde med den grønne omstilling, er, at den ikke må ramme skævt og øge uligheden. HK arbejder for:
Socialt retfærdig balance i grønne skatter og afgifter. F.eks. er en CO2-afgift et nødvendigt redskab, men det er vigtigt, at afgiften ikke rammer dem, som har mindst, urimeligt hårdt.
Et stærkt sikkerhedsnet, så medarbejdere, der måtte få brug for at skifte job i takt med den grønne omstilling, bliver hjulpet ordentligt videre.
Bedre og billigere offentlig transport.
Mere fokus på grønne investeringsprofiler i fagbevægelsens pensionskasser.